Source: http://www.curieruljudiciar.ro/2010/07/09/discutarea-candidaturilor-pentru-un-post-la-iccj-a-fost-amanata-de-csm/
Timestamp: 2019-11-14 15:48:38+00:00
Document Index: 2107399

Matched Legal Cases: ['ICCJ ', 'CSM ', 'CSM ', 'ICCJ\n', 'CSM ', 'ICCJ ', 'CSM ', 'ICCJ ']

Discutarea candidaturilor pentru un post la ICCJ a fost amânată de CSM | Curierul Judiciar
Categoria: Ştiri • Cuvinte cheie: candidatură • CSM • ICCJ
Data publicarii: 09 iul. 2010 • Comentarii: 0
Plenul CSM a amânat discutarea cererilor de promovare pe posturile vacante de la Secţia penală a ICCJ, la cererea a doi judecători care au invocat faptul că în această perioadă este vacanţa judecătorească.
Text: Printre candidaţii la unul din cele două posturi vacante de la ICCJ se află şi membrul CSM Ana Cristina Lăbuş.
Pentru a nu oferi un avantaj judecătorilor prezenţi, joi, la CSM, în faţa celor care nu s-au prezentat pentru a-şi susţine candidaturile pentru un post la Secţia penală a instanţei supreme, plenul a decis amânarea discutării acestui punct de pe ordinea de zi la o şedinţă ulterioară.
Ceilalţi judecători care doresc promovarea la ICCJ sunt Marian Bratiş, Elena Burlan, Veronica Cîrstoiu, Victor Jităraşu Cornoiu, Mary Anne Antonela Costache, Mariana Ghena, Camelia Nicoleta Grigorescu, Alina Ioana Ilie, Dumitru Mirancea, Mihai Oprescu, Sorina Mirela Popescu şi Lia Savonea.